**Invitasjon til NIHF Eliteleir for dommere 2019**

Norges ishockeyforbund skal også i 2019 arrangere Eliteleir på Hamar, i den forbindelse ønsker vi å invitere dommere som ønsker trening og utvikling. Dette er stedet for deg som ønsker en uke med mye aktivitet - en utmerket arena for utvikling.

Eliteleieren avholdes over to separate uker i august – NIHF ønsker å fordele dommernes ferdigheter etter spillernes alder og ferdigheter:

* **Uke 31 – dommere med erfaring fra U16 og oppover**
* **Uke 32 – dommere med erfaring opp til og med U15**

En uke på Eliteleiren varer fra søndag 18:00 og avsluttes påfølgende lørdag rundt kl. 14:00.

* Dømming av kamper hver kveld – oppfølging og veiledning fra NIHF instruktør
* Istrening – dommerrelatert trening
* Barmarkstrening
* Dommerfaglige teoriøkter
* Instruktører oppnevnt fra NIHF følger gruppen hver dag
* Kost og losji er inkludert – deltakerne bor og spiser i anlegget eller i umiddelbar nærhet

Deltakeravgiften er kr 4.300,- pr dommer, beløpet faktureres i forkant og må være fullt ut innbetalt før oppstart. Dersom deltaker er under 18 år faktureres foresatt.

Gjennomføring forutsetter minst 12 kvalifiserte påmeldte dommere pr uke. Eventuelle spørsmål kan rettes til dommer@hockey.no

Vennlig hilsen

**Norges ishockeyforbund**

Geir Thomas Olsen

Dommersjef NIHF

**Påmeldingsskjema NIHF Eliteleir for dommere 2019**

|  |  |
| --- | --- |
| Fornavn:  |  |
| Etternavn: |  |
| Telefonnummer: |  |
| E-post: |  |
| Gateadresse: |  |
| Postnummer: |  |
| By: |  |
| Fødselsdato: |  |
|  |  |
| Antall år som dommer: |  |
| Hoveddommer / Linjedommer: |  |
| Hvilket nivå / alderstrinn dømmer du flest kamper: |  |
| Målsetting som dommer: |  |
| Hvilken klubb representerer du? |  |
| Hvis under 18 år - Navn, e-post og mobil til foresatte: |  |
| Jeg ønsker å delta i uke: |  |

Du er påmeldt ved å sende inn ferdig utfylt skjema til dommer@hockey.no innen 1.april 2018. NIHF vil sende ut oppdateringer til påmeldte deltakere / foresatte ved behov – er du i tvil om din deltakelse er registrert eller har andre spørsmål vennligst send dette til dommer@hockey.no.

Deltakere med allergier eller andre sykdommer bes om å opplyse dette ved påmelding. Dersom det ikke blir minst 12 kvalifiserte dommere påmeldt til begge uker forbeholder NIHF seg retten til å tilby plass på alternativ uke eller kansellere tilbudet, hvis nødvendig sendes informasjon om endring.

Deltakeravgiften faktureres den enkelte deltaker der denne er over 18 år, yngre deltakere faktureres via foresatte.